google/wiki40b huggingface dataset:
Bódhisattva

Bódhisattva (-sanskritský kmeň; písmom dévanágarí: बोधिसत्त्व; sanskritský nominatív: bódhisattvah; pálijský kmeň bódhisatta; pálijský nominatív: bódhisattó; význam: "prebudená bytosť") je pojem, ktorý má v budhizme rôzne významy.
V théravádovom budhizme označuje Gautamu Budhu v období pred jeho prebudením, teda dosiahnutím stavu budhovstva.
V mahájánovom budhizme sa tak označuje bytosť, ktorej motiváciou je dosiahnuť prebudenie pre úžitok všetkých cítiacich bytostí (bódhičitta) a ktorá prijíma tzv. sľub bódhisattvu (skt. pranidhána). Jej hlavným znakom je aktívny súcit k všetkým cítiacim bytostiam.
Podľa théravády sa v tomto kozmickom cykle zrodil iba jeden Budha a obyčajný človek môže dosiahnuť maximálne stav arhata alebo pratjekabudhu. Naproti tomu je podľa mahájány cesta k dosiahnutiu budhovstva skrze ideál bódhisattvu otvorená pre každého.
Pagney-derrière-Barine

Poloha

Obec má rozlohu 6,13 km². Najvyšší bod je položený 377 m n. m. a najnižší bod 219 m n. m.

Obyvateľstvo

Počet obyvateľov obce je 573 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gouy-Saint-André

Poloha

Obec má rozlohu 13,34 km². Najvyšší bod je položený 117 m n. m. a najnižší bod 30 m n. m.

Obyvateľstvo

Počet obyvateľov obce je 631 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Labastide-Rouairoux

Poloha

Labastide-Rouairoux má rozlohu 23,67 km². Najvyšší bod je položený 940 m n. m. a najnižší bod 364 m n. m.

Obyvateľstvo

Labastide-Rouairoux má 1587 obyvateľov (2009).
Graf vývoja obyvateľstva:
Zdroje: INSEE
Performance Art

Charakteristika

Performance Art sa môže odohrávať kdekoľvek, kedykoľvek a akokoľvek dlho. Umenie performance môže byť akákoľvek situácia, ktorá obsahuje tieto štyri základné elementy: čas, priestor, umelcove telo a vzťah medzi umelcom a publikom. Umelci vidia zmysel v tom, že umenie robia priamo pred publikom, čo vylučuje potrebu galérii, agentov, maklérov, daňových poradcov a ďalšie aspekty kapitalizmu. Je to istý spoločenský výklad čistoty umenia. Odkedy existuje Performance Art, ešte nikdy neboli dve vystúpenia absolútne rovnaké.

História

Termín „Performance Art“ sa začal používať v 60-tych rokoch 20.storočia v USA. Pôvodne bolo používané na pomenovanie akéhokoľvek živého predstavenia, vrátane poézie, hudby, filmu, atď. v spojení s vizuálnym umením. Predchodcovia Performance Art tu boli ešte pred rokom 1960. Živé predstavenia Dadaistov zahŕňali poéziu aj vizuálne umenie. Nemecký Bauhaus, založený v roku 1919, využíval divadelný workshop na hľadanie vzťahu medzi priestorom, zvukom a svetlom. Univerzita Black Mountain v USA zlučovala divadelné štúdie s vizuálnym umením, 20 rokov predtým ako sa začalo používať slovo Performance Art. Napriek tomu, že samotné pomenovanie ešte neexistovalo, Performance Art tu už bolo.
Kia Motors Slovakia

Kia Motors Slovakia je výrobný závod kórejskej automobilovej spoločnosti Kia Motors Corporation, ktorý sa nachádza pri Žiline v obci Teplička nad Váhom. Je to prvý a zatiaľ jediný závod tejto spoločnosti v Európe.
Spoločnosť bola založená 13. februára 2004. Základný kameň závodu bol položený v apríli 2004, samotná výstavba sa začala v októbri 2004, ukončená bola v decembri 2005. Skúšobná výroba bola spustená v lete 2006, sériová výroba v decembri 2006. Výrobná kapacita je teraz 350-tisíc automobilov ročne. Výška investície presiahla 1,7 miliárd eur. Rozloha závodu je 166 ha a v susedstve sídli dvorný dodávateľ modulov a systémov firma Mobis Slovakia.
V súčasnosti sa vyrábajú tri modely automobilov a sedem typov motorov. V roku 2016  bolo vyrobených 339 500 áut a 612 915 motorov a v roku 2015 závod vyprodukoval 338 020 áut a 582 238 motorov . V roku 2015 bolo vyrobené aj 2. miliónte auto.
K 31. decembru 2016 pracovalo v závode 3 625 aktívnych zamestnancov, pričom ich priemerný vek bol 35 rokov. Relatívne nízky počet zamestnancov, pracujúcich v troch smenách, súvisí s vysokým stupňom automatizácie ako aj vysokej integrácie s dodávateľom Mobis Slovakia.
V súčasnosti (2017) sú vyrábané modely: Sportage, Venga a cee’d v troch variáciách: Kia cee’d, Kia cee’d_Sportswagon (cee’d_sw), Kia pro_cee’d. V roku 2009 sa tu vyrábal aj Hyundai Ix35. Najnovšou zásadnou inováciou vo výrobe je štvrtá generácia Kia Sportage, ktorá bola predstavená na Frankfurtskom medzinárodnom autosalóne 15. septembra 2015.
V roku 2016 dosiahla spoločnosť Kia Motors Slovakia tržby na úrovni 5,56 miliárd eur a medziročne tak zvýšila svoj obrat o takmer 500 miliónov. Za rok 2016 odviedla Kia Motors Slovakia na dani z príjmov do štátneho rozpočtu sumu presahujúcu 73 miliónov eur. Od spustenia výroby automobilka na dani z príjmov zaplatila už viac ako 392 miliónov eur a potvrdila svoje miesto medzi najväčšími platcami korporátnej dane na Slovensku.
Materská kórejská spoločnosť Kia Motors Corporation je súčasťou Hyundai Motor Group.
Colletot

Poloha

Obec má rozlohu 4,32 km². Najvyšší bod je položený 134 m n. m. a najnižší bod 60 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tannhäuser (opera)

1. Obraz

Opera sa začína veľkou orchestrálnou predohrou a tzv. „hudbou bacchanálií“. Vo Venušinej jaskyni sa odohrávajú divé orgie. Tannhäuser sa zobúdza vo Venušinom náručí. Je presýtený životom, naplneným iba životnou rozkošou, túži sa vrátiť na zem medzi ľudí a žiada Venušu, aby ho prepustila. Márne ho Venuša zdržiava všetkými možnými zvodmi. Tannhäuser sa nezľakne ani jej kliatby, aby vo svete nikdy nenašiel pokoj a šťastie a s menom Panny Márie sa vyslobodzuje zo zajatia nemravného sveta bohyne lásky.

2. Obraz

Tannhäuser vníma celou dušou pokoj a sviežu, čistú krásu jarnej prírody, v nádhernom prostredí, po vyslobodení z Venušinho vrchu. Blíži sa k nemu skupina pútnikov. Ich spev vzbudí v Tannhäuserovi túžbu po pokáni. Durýnsky knieža a rytieri-speváci, ktorí si vyšli z blízkeho hradu Wartburgu, na poľovačku, ho nájdu zahrúženého do spevavej modlitby. Radostne prekvapení pozývajú Tannhäusera na Wartburg. Tannhäuser váha prísť do dvorného života a obáva sa, aby sa z jeho cnostnej nudy nevrátil k Venuši. Jeho nepokojná, hľadajúca povaha ho nutká ísť stále ďalej. Až keď Wolfram von Eschenbach spomenie Alžbetu, Landgrófovu neter, a jej žiaľ nad Tannhäuserovým zmiznutím, zatúži po novom živote.

Druhé dejstvo

Alžbeta šťastne pozdravuje sieň, do ktorej nevkročila odvtedy, a kde ho teraz znovu uvidí (ária „Dich teure Halle“). Wolfram privádza Tannhäusera a mladí ľudia si vo vzrušenom rozhovore priznávajú svoje sympatie. Wolfram, ktorý tajne ľúbi Alžbetu, vypočuje tento rozhovor a lúči sa s nádejou na šťastie. Prichádzajú speváci a hostia na priateľský spevácky zápas (zbor „Freudig begrüßen wir die edle Halle“). Námetom spevov má byť láska a víťaz môže Alžbetu požiadať o ruku. Ako prvý vystúpi Wolfram a ospevuje čistú, cnostnú lásku. Tannhäuser mu oponuje a tvrdí, že pravou podstatou lásky je upokojenie telesnej túžby. Tannhäuserove slová odmietnu aj ďalší zúčastnení speváci – Walter von der Vogelweide a Biterolfa – čo Tannhäusera podráždi. Vystupňuje svoje tvrdenia a začne slovne útočiť na ostatných. Wolfram sa snaží zachrániť situáciu vznešeným hymnom na lásku, ktorý inšpirovalo jeho zrieknutie sa Alžbety. Ale Tannhäuser mu nato odpovie hymnom na Venušu. V sále nastane zdesenie, rozhorčení rytieri tasia meče. Alžbeta sa hodí medzi nich a prosí, aby sa hriešnikovi dala možnosť pokánia. Tannhäuser sa spamätá z ošiaľu, pozná, že zase prehral svoj život a prijíma Langrófovu radu, aby išiel ako pútnik do Ríma a poprosil pápeža o odpustenie.
Paddy Barnes

Kariéra

V rokoch 2005 – 2007 vyhral titul írskej oblasti Ulster. V roku 2006 stál vo finále proti Jimmimu Moorovi z klubu Svätého Františka v Limericku. Vyhral titul All-Ireland Championship v rokoch 2007 a 2008.
V roku 2007 sa konali Majstrovstvá Európy, no Barnes utrpel zranenie oka a ďalej nepokračoval. Neskôr v júli súťažil v Commonwealth Federation Championship v Liverpoole, kde získal zlatú medailu vo svojej kategórii, keď porazil Inda Nanao Singha.
Na Majstrovstvách sveta World Amateur Boxing Championships v roku 2007 v Chicagu skončil Barnes vo štvrťfinále, kde prehral s Číňanom Zou Shimingom. Účasťou vo štvrťfinále však splnil kvalifikačný limit na Letné olympijské hry 2008, kde sa mu podarilo získať bronzovú medailu.
Piatok trinásteho

Piatok trinásteho je piatok, ktorý pripadne na 13. deň v hociktorom mesiaci. Podľa rozšírenej povery sa považuje za nešťastný deň. Strach z takého piatku sa nazýva paraskavedekatriafóbia alebo paraskevidekatriafóbia ako špeciálna forma triskaidekafóbie, fóbie (strachu) z čísla trinásť.

Pôvod

Pôvod povier o piatku trinásteho sa spája pravdepodobne iba od stredoveku so skutočnosťou, že práve trinásť ľudí sa zúčastnilo na poslednej večeri Ježiša Krista, ktorý bol ukrižovaný na Veľký piatok. Možno ho tiež spojiť s faktom, že podľa lunisolárneho kalendára museli mať niektoré roky trinásť mesiacov, kým podľa solárneho gregoriánskeho kalendára a lunárneho islamského kalendára má každý rok vždy dvanásť mesiacov. Ďalší možný pôvod tejto povery pochádza z nórskej mytológie. Dvanásť bohov malo hostinu vo Valhalle. Zlomyseľný Loki prerušil oslavu ako nepozvaný trinásty hosť a naaranžoval, že Hod, slepý boh temnoty, vystrelil na Baldura, boha radosti a šťastia, šíp s imelovým hrotom. Baldur bol zabitý a Zem bola uvrhnutá do radosti a smiechu.
Niektorí tiež hovoria, že uväznenie Jacquesa de Molay, veľmajstra Rádu templárov, a 60 vysokopostavených rytierov v piatok, 13. októbra 1307 kráľom Francúzska Filipom IV. je skutočný pôvod tejto povery. V tento deň chytili, uväznili a potom mučili tisíce templárov. Po ich „priznaní“ boli popravení. Od tohto dňa ho nasledovníci templárov považovali za diabolský a nešťastný deň.

Vplyvy

Je to zvláštne, ale existujú pozorovania, ktoré vedú k záverom, že piatok trinásteho je pre niekoho naozaj nešťastný. Psychológovia objavili, že niektorí ľudia majú nehody alebo ochorejú práve v piatok trinásteho. Je to pripisované tomu, že ľudia podvedome cítia úzkosť a obavy z tohto dňa. Inštitút pre zvládanie stresu a fóbií v Asheville (v Severnej Karolíne) odhadol, že Spojené štáty samotné každý piatok trinásteho stratia 800 až 900 miliónov dolárov len preto, že ľudia v ten deň necestujú a nejdú do práce.
Tento deň je tiež veľmi známy v motocyklistickej komunite:
od roku 1981 sa motocykloví nadšenci a predajcovia zhromažďujú každý piatok trinásteho v kanadskom Port Dover v provincii Ontário. Túto tradíciu začal 13. novembra 1981 Chris Simons a jeho asi 25 priatelia. Počet účastníkov stretnutí postupne rástol až na približne 100 000 ľudí v auguste 2004. Zvyšoval sa aj počet hudobných skupín a predajcov, ktorí sa zúčastňovali týchto stretnutí.
V španielsky hovoriacich krajinách je za nešťastný deň považovaný utorok trinásteho (ako aj utorky vo všeobecnosti); hovorí sa En martes, ni te cases ni te embarques (v utorok sa nežeň ani nezačínaj cestu).
Poľsko-uhorská personálna únia

Poľsko-uhorská personálna únia (iné názvy: uhorsko-poľská personálna únia, poľsko-uhorská/uhorsko-poľská únia, personálna únia Uhorska a Poľska) bola personálna únia medzi Uhorskom a Poľskom. Nastala dva razy: za Ľudovíta I. v roku 1370 (trvala do roku 1382/1384) a za Vladislava III. v roku 1440 (trvala do roku 1444).

Anjouovská únia

Prvá únia medzi štátmi nastala keď posledný piastovský kráľ Poľska, Kazimír III., určil synovca zo sestrinej strany, anjouovského kráľa Ľudovíta I., za svojho dediča. Po smrti Kazimíra, ktorý nemal žiadnych legitímnych synov, nastúpil na poľský trón Ľudovít prakticky bez akýchkoľvek protivníkov. Poľská šľachta to vítala, správne predpokladajúc, že Ľudovít sa nebude veľmi zaujímať o dianie v Poľsku. Poslal svoju mamu Alžbetu, sestru Kazimíra III., aby spravovala Poľsko ako regentka. Ľudovít sa zrejme považoval v prvom rade za kráľa Uhorska; svoje poľské dŕžavy navštívil len trikrát a strávil tam spolu len niekoľko mesiacov. Rokovania s poľskou šľachtou sa často konali v Uhorsku. Uhri a aj Ľudovítova poľská matka boli v Poľsku nepopulárni. V roku 1376, bolo približne 160 Uhrov z jej družiny zmasakrovaných v Krakove a potupená kráľovná sa vrátila sa vrátila do Uhorska. Ľudovít ju nahradil svojím príbuzným, Vladislavom II. Opolským.
Počas romantizmu vykresľovali maďarskí historici úniu ako anexiu Poľska Uhorskom. V skutočnosti bola poľská samostatnosť prakticky úplná. Kráľ Ľudovít dohliadal, aby uhorský vplyv v Poľsku nebol väčší ako poľský v Uhorsku.
Únia zanikla po Ľudovítovej smrti v roku 1382. Nespokojná poľská šľachta žiadala od jeho nástupkyne, Márie, aby sa presťahovala do Krakova a vládla nad Poľskom a Uhorskom odtiaľ. Máriina matka Alžbeta Kotromanićová (vdova po Ľudovítovi a praneter otca Kazimíra III., Vladislava I.), sa po poznaní skúsenosti svojej svokry Alžbety odmietla presťahovať. Zavrhla aj myšlienku podriadiť si poľskú šľachtu silou a súhlasila, že pošle svoju mladšiu dcéru Hedvigu aby bola korunovaná za Ľudovítovu následníčku (udialo sa tak v roku 1384). Prvá únia tak trvala niečo vyše desaťročia a skončila rovnako pokojne ako začala.

Jagelovská únia

Po smrti Márie a Hedvigy bol v roku 1440 poľský kráľ Vladislav III., syn Hedvigy a jej manžela Jogailu (ten panoval po manželkinej smrti sám) zvolený za uhorského kráľa. Proti jeho voľbe ostro vystupovala Alžbeta Luxemburská, dcéra Máriinho manžela a nástupcu Žigmunda Luxemburského. Vypukla občianska vojna, ktorá trvala dva roky a skončila po Alžbetinej smrti v roku 1442. Druhá personálna únia Poľska a Uhorska sa skončila zakrátko, keďže Vladislav III. zahynul v bitke pri Varne v roku 1444 a únia jeho smrťou zanikla.
Rue des Prêtres-Saint-Germain-l'Auxerrois

Rue des Prêtres-Saint-Germain-l’Auxerrois je ulica v Paríži. Nachádza sa v 1. obvode.
Ulica vedie od Rue de l’Arbre-Sec, s ktorou tvorí križovatku s názvom Place de l'École, a končí na Place du Louvre.
Výbuch v Bani Handlová

Situácia pred explóziou

Šachta východ, súčasť Bane Handlová, je lokalitou s najkvalitnejším hnedým uhlím na území Slovenska. V roku 1990 bola štátom z ekonomických dôvodov ťažba v týchto poliach odstavená. O tri roky neskôr bolo toto rozhodnutie prehodnotené a po dlhých prípravných prácach sa opäť začalo ťažiť v roku 2003. Plná prevádzka sa rozbehla v roku 2006. Vysoká kvalita uhlia je však spojená s vyššou produkciou metánu obsiahnutým v uhlí . Východná baňa bola považovaná za jednu z rizikových na Slovensku. 17. júna 2009 sa dobývanie v úseku ukončilo. Baníci postupne uzatvárali niektoré banské chodby, aby zabránili prístupu vzduchu k zbytkovému uhliu, ktoré by mohlo začať tvoriť zápary a neskôr spôsobiť požiar.

Explózia

Drobné požiare podľa slov kompetentných vznikali v bani už skôr. O šiestej ráno sfárala nová zmena. Okolo 7:00 vznikol v chodbe Šachty východ otvorený požiar, ktorý bol zistený snímačmi plynov v banskom ovzduší. V priebehu pol hodiny boli na pomoc privolaní záchranári banskej záchrannej služby z Prievidze. Na miesto okolo 8:30 dorazili dve čaty banských záchranárov po 5 mužov a ich veliteľ. Ich úlohou bolo pomocou ochladzovania dusíkom znížiť teplotu požiariska ako aj koncentráciu kyslíka, ktorý napomáhal horeniu a zvyšoval celkové nebezpečenstvo v bani. Spolu s nimi sa na pracovisku 330 m pod zemou a asi 500 m od šachty nachádzali ďalší 9 baníci, ktorí pomáhali záchranárom a 9 ďalších bolo v chodbe mimo miesta požiaru. Približne po hodine, o 9:30, bolo prerušené telefonické spojenie a snímače koncentrácii banských plynov prestali fungovať. Podľa výpovedí baníkov, ktorí sa tiež nachádzali v chodbe, najprv začuli detonáciu a potom ich tlaková vlna zrazila k zemi. Letiace trosky im spôsobili iba ľahké zranenia. Zranení muži sa následne dostali na povrch a boli ošetrení v nemocnici v Bojniciach, nikto z nich nebol hospitalizovaný.
V chodbe sa po výbuchu nachádzali podmienky nezlučiteľné so životom. 11 záchranárov a 9 baníkov podieľajúcich sa na hasení požiaru zahynulo zrejme priamo po výbuchu alebo sa zadusilo krátko potom.

Záchranná akcia

Záchranári sa pokúšali dostať k miestu explózie, do siedmej večer sa však dostali iba okolo 200 metrov od epicentra výbuchu. V priebehu nasledujúceho dňa našli prvých 6 mŕtvych tiel. 13. augusta našli všetkých 20 tiel. Ich pohreb sa konal na handlovskom námestí popoludní 20. augusta 2009.

Dôsledky

12. augusta 2009 bol vyhlásený dvanásťhodinový štátny smútok; v poradí štvrtý v histórii Slovenskej republiky. Vláda následne rozhodla o odškodnení pozostalých. Slovensko sa zaradilo medzi krajiny ako Čína s najväčšou úmrtnosťou baníkov na milión vyťažených ton uhlia. I bez nešťastia v Handlovej 10. augusta 2009 dosahuje pomer úmrtnosti baníkov približne 1 život baníka pri vyťažení menej ako milióna ton uhlia ročne.

Vyšetrovanie

Príčinami nešťastia sa zaoberala komisia zriadená ministerstvom hospodárstva, ktorej členovia boli banskí odborníci zo Slovenska a Česka.
Obytná zóna

Obytná zóna je ulica vytvorená s ohľadom na záujmy chodcov a cyklistov, ako priestor na sociálnu interakciu a stretávanie ľudí, a ako miesto pre bezpečné hry pre deti. Tieto ulice sú aj naďalej k dispozícii pre vozidlá, ale ich dizajn má za cieľ znížiť rýchlosť a dominanciu motorovej dopravy. Toto býva dosiahnuté pomocou zdieľania priestoru medzi účastníkmi dopravy a zmazávaním rozdielov medzi dopravou a chodcami. Parkovanie vozidiel môže byť obmedzené na určené parkovacie miesta. Obytné zóny získali popularitu počas 70-tych rokov v Holandsku, kde je ich názov woonerf.

História

Legislatíva obmedzujúca chodcov bola prvýkrát zavedená vo Veľkej Británii v "Highway Act 1835" ktorý zakázal hranie futbalu a iných hier na uliciach. V roku 1859 putovalo do väzenia 44 detí ktoré nemohli zaplatiť pokutu za to, že sa hrali na ulici v Londýnskom Middlesexe, a toto číslo stúplo na 2000 uväznených mladistvých do 17 rokov v roku 1935.
Ako sa počas 20. storočia zvyšoval počet rýchlych motorizovaných vozidiel začínalo byť zrejmé, že socializačný a oddychový aspekt ulíc je potláčaný v prospech automobilovej dopravy.
Hnutie "woonerf" pochádza z Holandska a vzniklo v sedemdesiatych rokoch dvadsiateho storočia. Hnutie sa snažilo o vybalancovanie rozdielov na uliciach medzi chodcami a dopravnými prostriedkami.

Dizajn

Ulice označené ako obytné zóny sú väčšinou jednoúrovňové, bez chodníkov a obrubníkov. Rýchlosť áut je obmedzená tak aby neohrozovala ostatných užívateľov ulice (väčšinou je obmedzená na rýchlosť chôdze chodcov). Kvôli tomuto je ulica zámerne dizajnovaná tak, aby autá nemohli jazdiť priamo dlhé vzdialenosti napríklad osadením nádob s kvetmi na bokoch ulice, striedavým umiestnením parkovacích miest na ľavom a pravom okraji ulice, zakrivením samotnej ulice. Taktiež sa používajú iné prostriedky na spomalenie dopravy. Niektoré dávnejšie používané prvky ako spomaľovacie prahy sú nahrádzané prvkami ktoré sú pre vodičov prirodzenejšie a menej obmedzujúce.

Legislatíva na Slovensku

Legislatíva je definovaná v predpise č. 8/2009 Z.z. o cestnej premávke v § 59 - Osobitné ustanovenia o cestnej premávke v obytnej zóne, pešej zóne a školskej zóne. Ten hovorí, že v obytnej zóne chodci smú používať cestu v celej jej šírke, a hry detí na ceste sú dovolené. Vodiči tu smú jazdiť rýchlosťou najviac 20 km/h a pritom sú povinný dbať na zvýšenú ohľaduplnosť voči chodcom, ktorých nesmú ohroziť. Ak je to nevyhnutné, vodič je povinný zastaviť vozidlo. V obytnej zóne a pešej zóne je státie vozidiel zakázané, ak dopravnou značkou nie je určené inak.
Lisores

Poloha

Obec má rozlohu 11,91 km². Najvyšší bod je položený 214 m n. m. a najnižší bod 82 m n. m.

Obyvateľstvo

Počet obyvateľov obce je 302 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boismont (Somme)

Poloha

Obec má rozlohu 15,57 km². Najvyšší bod je položený 46 m n. m. a najnižší bod 0 m n. m.

Obyvateľstvo

Počet obyvateľov obce je 459 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fakulta riadenia a informatiky Žilinskej univerzity v Žiline

História

Vznikla 11. júla 1990 ako jedna z fakúlt Vysokej školy dopravy a spojov. Jej názov bol spočiatku Fakulta riadenia. V roku 1992 bolo otvorené detašované pracovisko v Prievidzi. V roku 1996 bola premenovaná na Fakultu riadenia a informatiky.

Poloha

FRI je situovaná v budovách RA, RB a RC na univerzitnom kampuse Veľký diel. V jej susedstve sa nachádza Výskumný ústav dopravný.

Poslucháči

Na fakulte študuje spolu 1 542 študentov, z toho 1 075 na 1. stupni, 467 na 2. stupni a 41 na treťom stupni štúdia.
Zmyslový epitel

Zmyslový epitel je epitel, ktorý má schopnosť zachytávať špecifické impulzy z vonkajšieho prostredia a vzniknuté impulzy odovzdávať pomocou nervových výbežkov do príslušného nervového centra (čuchový epitel, chuťový epitel …). Spravidla sú to vysoké, štíhle bunky, na povrchu často s cíliami.
Zámčisko (vrch v Chvojnickej pahorkatine)

Prístup

Na vrchol, kde je umiestnený vysielač nevedú značkované chodníky. Prístup je lesom z blízkych obcí alebo lesnou cestou z Radošoviec.
Bonnelles

Poloha

Obec má rozlohu 10,84 km². Najvyšší bod je položený 177 m n. m. a najnižší bod 92 m n. m.

Obyvateľstvo

Počet obyvateľov obce je 1 949 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ahuy

Poloha

Obec má rozlohu 6,4 km². Najvyšší bod je položený 395 m n. m. a najnižší bod 259 m n. m.

Obyvateľstvo

Počet obyvateľov obce je 1 259 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Castétis

Poloha

Obec má rozlohu 9,06 km². Najvyšší bod je položený 182 m n. m. a najnižší bod 56 m n. m.

Obyvateľstvo

Počet obyvateľov obce je 604 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Briatexte

Poloha

Briatexte má rozlohu 15 km². Najvyšší bod je položený 294 m n. m. a najnižší bod 119 m n. m.

Obyvateľstvo

Briatexte má 1900 obyvateľov (2009).
Graf vývoja obyvateľstva:
Zdroje: INSEE
Dohoda o pracovnej činnosti

Dohoda o pracovnej činnosti je typ dohody o práci vykonávanej mimo pracovného pomeru. Upravená je v § 223 - 225 a §228a Zákonníka práce.

Príslušné ustanovenia Zákonníka práce

§223 - 225: - pozri v článku dohoda o práci vykonávanej mimo pracovného pomeru
§ 228a (1) Na základe dohody o pracovnej činnosti možno vykonávať pracovnú činnosť v rozsahu najviac 10 hodín týždenne.
(2) Dohodu o pracovnej činnosti je zamestnávateľ povinný uzatvoriť písomne, inak je neplatná. V dohode o pracovnej činnosti musí byť uvedená dohodnutá práca, dohodnutá odmena za vykonávanú prácu, dohodnutý rozsah pracovného času a doba, na ktorú sa dohoda uzatvára. Jedno vyhotovenie dohody o pracovnej činnosti je zamestnávateľ povinný vydať zamestnancovi.
(3) Dohoda o pracovnej činnosti sa uzatvára na určitú dobu alebo na neurčitý čas. V dohode možno dohodnúť spôsob jej skončenia. Okamžité skončenie dohody možno dohodnúť len na prípady, v ktorých možno okamžite skončiť pracovný pomer. Ak spôsob skončenia nevyplýva priamo z uzatvorenej dohody, možno ju skončiť dohodou účastníkov k dohodnutému dňu a jednostranne len výpoveďou bez uvedenia dôvodu s 15 - dennou výpovednou dobou, ktorá sa začína dňom, v ktorom sa písomná výpoveď doručila.
Štefan Ambrózy-Migazzi

Život

Narodil sa v Nice v rodine baróna Ľudovíta Ambrózyho de Sedén (* 1831 – † 1892) a jeho manželky grófky Agáty Mária Gobertina Erdődy de Monyorókerék et Monoszló (* 1831 – † 1914). Študoval právo vo Viedni a v Budapešti. 16. augusta 1913 bol spolu so svojimi bratrancami Ľudovítom a Júliusom povýšený do grófskeho stavu a v roku 1918 mu bolo panovníkom povolené zdvojenie priezviska na Ambrózy-Migazzi, spojenie erbov a prídomkov.
Jeho záľuba v drevinách sa začala už v detstve a ďalej sa rozvíjala cestovaním po južnej Európe. Tieto mu boli inšpiráciou pre výstavbu arboréta. V roku 1892 sa oženil s Antóniou Migazziovou, čím získal veľkostatok v Mlyňanoch (dnes súčasť obce Tesárske Mlyňany) kde založil arborétum. Neskôr k nemu dokúpil dubovo-hrabový lesík vo Vieske nad Žitavou. Jeho cieľom bolo sústrediť v arboréte čo najviac cudzokrajných drevín.
V roku 1914 opustil Mlyňany a odsťahoval sa k matke do Tane vo Vašskej župe. Tu v obci Kám roku 1916 kúpil majer Jeli, aj so 150ha pozemkom, na ktorom založil arborétum.